Imtella' Lulju 14, 2021 L-Awtorità Maltija għat-Turiżmu qalet li persuni li jiġu Malta mingħajr ċertifikat tal-vaċċin se jkollhom jagħmlu kwarantina f'lukanda u jridu jħallsu mill-inqas 1,400 ewro għal kull kamra għall-perjodu ta' kwarantina. L-MTA qalet dan wara li lbieraħ filgħaxija ġie ppubblikat Avviż Legali li permezz tiegħu s-Supretendent tas-Saħħa Pubblika Charmaine Gauci ordnat emendi dwar l-ivvjaġġar, billi turisti li jżuru Malta, jridu jagħmlu kwarantina mandatorja ta' 14-il ġurnata jekk ma jippreżentawx iċ-ċertifikat tat-tilqima. Intant, avviż legali ieħor li daħal fis-seħħ l-Erbgħa hu dwar l-għeluq tal-iskejjel tal-Ingliż. It-Tlieta d-Deputat Prim Ministru u Ministru tas-Saħħa Chris Fearne qal li fl-aħħar ġranet kien hemm każi pożittivi f'16-il skola differenti tal-iskejjel tal-Ingliż.